કેન્દ્રીય મંત્રી જયંત સિન્હાએ રામગઢ લિંચિંગ કેસના આઠ દોષીઓનું સ્વાગત કર્યું અને તેમને માળા પહેરાવી. તમને જણાવી દઈએ કે ગત વર્ષે 27 જૂને લગભગ 100 ગૌરક્ષકોની ભીડે પશુ વ્યાપારી અલીમુદ્દીન અંસારીને હજારીબાગ જીલ્લાના રામગઢમાં ધોળાદિવસે મારી નાખ્યો હતો. જયંત સિન્હા હજારીબાગ લોકસભા સીટના સાંસદ છે. ભીડ દ્વારા ઢોર માર મારીને મારી નાખવાના આ મામલામાં ફાસ્ટ ટ્રેક કોર્ટે રેકોર્ડ પાંચ મહિનામાં સુનાવણી કરીને આ વર્ષે 21 માર્ચે 11 આરોપીઓને ઉંમરકેદની સજા સંભળાવી હતી.